《集陶句题吴雅翁心远堂》
宋代·黎廷瑞

居止次城邑，性本爱丘山。
曲肱岂易冲，灵府长独閒。
秋菊有佳色，绿酒开芳颜。
羲农去我久，千里乃相关。
遥遥望白云，高操非所攀。
愿言蹑轻风，八表须臾还。

作者简介：黎廷瑞（1250年～1308年），字祥仲，鄱阳（今江西波阳）人。度宗成淳七年（1271）赐同进士出身，时年二十二。授肇庆府司法参车，需次未上。宋亡，幽居山中十年，与吴存、徐瑞等遥。元世祖至元二十三年（1286），摄本郡教事。凡五年。退后不出，更号俟庵。武宗至大元年卒。有《芳洲集》三卷，收入清史简编《鄱阳五家集》中。事见本集卷首小传。